ખાનગી વીજ કંપનીઓની ઉઘાડી લૂંટ સામે સુરતમાં આમ આદમી પાર્ટીએ આંદોલનનુ રણશિંગુ ફૂકયું છે. સુરતના કતાર ગામવિસ્તારમાં આપના કાર્યકરોએ ટોરેન્ટ પાવરની ઓફિસ સામે ધરણા કર્યા હતા. ગુજરાતમાં જે રીતે ટોરેન્ટ પાવરનું કરોડો રૂપિયાનું કૌભાંડ બહાર આવ્યું છે. જેમાં અમદાવાદ, ગાંધીનગર અને સુરતના અંદાજે 30 લાખથી વધુ વીજ જોડાણ ધારકોને આ કંપનીએ વધુ નાણા પડાવીને લૂંટયા હોવાની બાબત સામે આવતા આપ પાર્ટીએ આ મુદ્દાને પોતાના હાથ પર લઈ લીધો છે. વીજ કંપનીની ઉઘાડી લૂંટ સામે સરકારે આંખ આડા કાન કરતા આપ પાર્ટીએ સામી ચૂટંણીએ આ મુદ્દાને ચગાવાવનું નક્કી કર્યું છે.